Document ID: 32004R0014

KOMMISSIONENS FORORDNING (EF) Nr. 14/2004
af 30. december 2003
om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom) (1), særlig artikel 3, stk. 6, artikel 6, stk. 5, og artikel 7, stk. 2,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) (2), særlig artikel 3, stk. 6, og artikel 4, stk. 5,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) (3), særlig artikel 3, stk. 6, og artikel 4, stk. 5, og
ud fra følgende betragtninger:
(1)
Gennemførelsesbestemmelserne til forordning (EF) nr. 1452/2001, (EF) nr. 1453/2001 og (EF) nr. 1454/2001, hvad angår de særlige ordninger for forsyning af de franske oversøiske departementer (OD), Madeira, Azorerne og De Kanariske Øer (i det følgende benævnt regionerne i den yderste periferi) med visse landbrugsprodukter er fastsat ved Kommissionens forordning (EF) nr. 20/2002 (4).
(2)
Med henblik på anvendelsen af artikel 2 i forordning (EF) nr. 1452/2001, artikel 2 i forordning (EF) nr. 1453/2001 og artikel 2 i forordning (EF) nr. 1454/2001 bør der opstilles en foreløbig forsyningsopgørelse for de produkter, der er omfattet af de særlige forsyningsordninger, og det bør fastsættes, hvor store mængder der er omfattet af ordningerne, ligesom støtten til levering fra EF bør fastsættes.
(3)
I henhold til forordning (EF) nr. 1452/2001, (EF) nr. 1453/2001 og (EF) nr. 1454/2001 og i henhold til artikel 6 i forordning (EF) nr. 20/2002 skal støtten fastsættes under hensyntagen til ekstraomkostningerne ved forsendelse til markederne i regionerne i den yderste periferi og priserne ved eksport til tredjelande og, når det drejer sig om produkter til forarbejdning eller rå- og hjælpestoffer, ekstraomkostningerne, der skyldes regionernes status som øsamfund eller beliggenhed i den yderste periferi.
(4)
Kommissionen og medlemsstaterne fortsætter sammen overvejelserne over, hvordan ekstraomkostninger skal defineres, og hvilken størrelse de skal sættes til, og det kan medføre justeringer af beløbene i bilagene.
(5)
Der bør derfor fastsættes en fast støtte for hvert produkt, som er differentieret efter, hvad det skal anvendes til. For at tage hensyn til det traditionelle handelsmønster med den øvrige del af EF og det økonomiske aspekt ved den påtænkte støtte bør der derudover fastsættes en støtte svarende til de restitutioner, der ydes ved eksport af tilsvarende produkter til tredjelande, og denne støtte kommer til udbetaling, når beløbet er større end den faste støtte.
(6)
For at tage hensyn til de særlige forhold for de forskellige produkter inden for de enkelte sektorer bør der i nødvendigt omfang fastsættes nærmere bestemmelser for ydelsen af støtte og om beregningen af mængder ved levering af EF-produkter til regionerne i den yderste periferi som omhandlet i artikel 3 i forordning (EF) nr. 1452/2001, artikel 3 i forordning (EF) nr. 1453/2001 og artikel 3 i forordning (EF) nr. 1454/2001.
(7)
Kommissionens forordning (EF) nr. 98/2003 af 20. januar 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 (5) er vedtaget med den bestemmelse, at den anvendes fra den 1. januar til den 31. december 2003. Af hensyn til retssikkerheden bør nævnte forordning ophæves og erstattes af en ny forordning.
(8)
For at sikre, at transaktionerne gennemføres på en ordentlig måde i 2004, bør nærværende forordning anvendes fra den 1. januar 2004.
(9)
De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
1. De mængder i den foreløbige forsyningsopgørelse under den særlige forsyningsordning, der er fritaget for told ved indførsel fra tredjelande, eller for hvilke der ydes EF-støtte, samt støtten ved levering af EF-produkter er for de enkelte produkter fastsat:
a)
i bilag I for de franske oversøiske departementer (OD)
b)
i bilag III for Madeira og Azorerne
c)
i bilag V for De Kanariske Øer.
2. For hvert produkt:
a)
gælder de beløb, der står i kolonne I, ved levering af andre EF-produkter end rå- og hjælpestoffer og produkter til forarbejdning
b)
gælder de beløb, der står i kolonne II, ved levering af rå- og hjælpestoffer og EF-produkter til forarbejdning i regionerne i den yderste periferi
c)
gælder de beløb, der står i kolonne III, ved enhver levering af EF-produkter, når disse beløb er højere end dem, der står i kolonne I og II.
Artikel 2
Antallet af dyr og æg til støtte af husdyrbruget i regionerne i den yderste periferi og den eventuelle støtte til disse leverancer er fastsat:
a)
i bilag II for de franske oversøiske departementer (OD)
b)
i bilag IV for Madeira og Azorerne
c)
i bilag VI for De Kanariske Øer.
Artikel 3
Forordning (EF) nr. 98/2003 ophæves.
Artikel 4
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. december 2003.

Labels: 3
18
19
6